section_heading: Životopis
paragraph_text: Smaknut je najvjerojatnije u sabirnom logoru u Jasenovcu (drugi izvori navode da je smaknut u Staroj Gradišci), jer je pao u nemilost Ciana i poglavnika Pavelića, premda je posredovao u kontaktu (23. siječnja 1940.) Ciana i Pavelića u stvaranju plana o podizanju ustanka i, uz pomoć Italije, odcjepljenja od Beograda. Bombelles se je zanosio da će ući u buduću hrvatsku vladu i biti ministar financija. Političke su se okolnosti okrenule, te Italija odustaje od planova s Pavelićem. Pavelić već svibnja 1940. daje do znanja da zna da je Josip Bombelles plaćenik Beograda, "te da će na sebi osjetiti nemilosrdnost ustaškog zakona". Prijetnje Bombellesu su se ostvarile. Iste 1940. godine na Gupčevoj zvijezdi ustaše su izveli neuspješni atentat na nj. Atentatori su bili Božidar Cerovski i Viktor Tomić, članovi tajne organizacije Matija Gubec.